ถ้าสุนัขอยู่ในระยะฟักตัว เราก็จะมีสิทธ์ติดถูกมั้ยคะ ถ้าน้องขบหรือข่วนเราเลือดออก แม้อยู่ในระยะฟักตัวก็จะ แสดงโรคออกมาทันทีภายใน 7-10 วัน ผ่านมา20วันแล้วนะคะนับจากวันที่โดนข่วนแสดงว่าน้องปลอดเชื้อถูกมั้ยคะ (รับวัคซีนแล้วค่ะ)
สวัสดีค่ะ Private,สุนัขที่รับเชื้อและยังอยู่ในระยะฟักตัว จะยังไม่แพร่เชื้อไปยังคนและสัตว์อื่น ซึ่งระยะฟักตัวในสุนัขจะนานประมาณ 3-8 สัปดาห์ หลังจากนั้นก่อนที่สุนัขจะแสดงอาการประมาณ 3-4 วัน เชื้อจะเริ่มแพร่ออกมาทางน้ำลาย และจะแพร่เชื้อไปตลอดจนกว่าจะตาย ซึ่งจะเป็นระยะเวลาประมาณ 7-10 วันดังนั้นหากผ่านมา 20 วันแล้ว สุนัขยังคงมีอาการปกติดี ไม่ตาย ไม่หนีหายไปไหน แสดงว่าสุนัขไม่ได้เป็นโรคพิษสุนัขบ้าที่อยู่ในระยะแพร่เชื้อได้ในวันที่กัด Private และก็จะไม่ติดโรคพิษสุนัขบ้าค่ะ